“อายิโนะโมะโต๊ะ” ร่วมยินดีนักกีฬา “แบดมินตัน” ไทย คว้า 4 เหรียญทอง “ซีเกมส์เวียดนาม”
“อายิโนะโมะโต๊ะ” ร่วมแสดงความยินดีกับความสำเร็จของทัพนักกีฬา “แบดมินตัน” ทีมชาติไทยคว้า4 เหรียญทองจากการแข่งขันกีฬาซีเกมส์ ครั้งที่ 31 ณ ประเทศเวียดนาม
“อายิโนะโมะโต๊ะ” ร่วมแสดงความยินดีกับความสำเร็จของทัพนักกีฬา “แบดมินตัน” ทีมชาติไทยคว้า4 เหรียญทองจากการแข่งขันกีฬาซีเกมส์ ครั้งที่ 31 ณ ประเทศเวียดนาม
22 มิ.ย. 2565

บริษัท อายิโนะโมะโต๊ะ (ประเทศไทย) จำกัด ร่วมแสดงความยินดีกับทัพนักกีฬาแบดมินตันทีมชาติไทยที่สามารถครองเจ้าเหรียญทองกีฬาแบดมินตันในการแข่งขันกีฬาซีเกมส์ ครั้งที่ 31 ณ ประเทศเวียดนาม โดยสามารถคว้ามาได้ 4 เหรียญทองจาก ประเภททีมชาย ทีมหญิง หญิงเดี่ยว และชายเดี่ยว นอกจากนั้นยังคว้า 2 เหรียญเงินจากประเภทหญิงเดี่ยว และหญิงคู่
ทั้งนี้ “อายิโนะโมะโต๊ะ” ได้ร่วมให้การสนับสนุนผลิตภัณฑ์ด้านกรดอะมิโนและเมนูอาหารโภชนาการนักกีฬา ตลอดจนองค์ความรู้ต่างๆ ผ่านโครงการ “ไทยแลนด์ วิคตอรี่ โปรเจค” ให้กับทัพนักกีฬาแบดมินตันทีมชาติไทยผ่านความร่วมมือกับสมาคมกีฬาแบดมินตันแห่งประเทศไทย มาตั้งแต่ปี พ.ศ. 2563
โดยได้ร่วมส่งมอบพลังแห่งกรดอะมิโนเพื่อส่งเสริมการพัฒนาศักยภาพระดับสูงสุดในการแข่งขันทั้งในและต่างประเทศ เร็วๆนี้ในการแข่งขันแบดมินตันประเภททีมชายและทีมหญิงชิงแชมป์โลก “โททาลเอนเนอร์ยี่ส์ บีดับเบิลยูเอฟ โธมัส-อูเบอร์ คัพ ไฟนอลส์ 2022” ซึ่งทีมนักหวดลูกขนไก่สาวทีมชาติไทยสามารถคว้าเหรียญทองแดงในประเภททีมหญิงมาครองได้อย่างงดงาม รวมถึงยังได้ร่วมเป็นผู้สนับสนุนหลักอย่างเป็นทางการตลอดมหกรรมการแข่งขันกีฬาซีเกมส์ครั้งนี้อีกด้วย